রোজভ্যালিকাণ্ডে তাপস পাল গ্রেফতার হতেই শাসক দলকে ফের আক্রমণ শুরু করেছে বিরোধীরা। আর তাঁদের মধ্যে সবথেকে এগিয়ে রয়েছেন বিজেপি-র রাজ্য সভাপতি দিলীপ সিংহ।
এমনতিই গরমাগরম উদ্ধৃতির জন্য জনপ্রিয় দিলীপ ঘোষ। তাপস পাল গ্রেফতার হতেই ফের তৃণমূলের বিরুদ্ধে সরব হয়েছেন তিনি। রোজভ্যালি কাণ্ডে তাপস পাল ছাড়াও আরও এক তৃণমূল সা্ংসদ সুদীপ বন্দ্যোপাধ্যায়কে নোটিশ পাঠিয়েছে সিবিআই। তাপস পাল গ্রেফতার হতেই দিলীপবাবুর হুমকি, ‘আরও এক তৃণমূল নেতা হয়তো এখন ভয়ে ভাত খেতে পারছেন না।’ বলার অপেক্ষা রাখে না, দিলীপের কটাক্ষের লক্ষ্য সুদীপ বন্দ্যোপাধ্যায়ই।
আরও পড়ুন
নিজের লেখা চিঠিতেই ফেঁসে গেলেন তাপস! কী লিখেছিলেন তৃণমূল সাংসদ?
তৃণমূল শিবিরে ফিরে এল ‘শীতের-আতঙ্ক’। তাপসের গ্রেফতারি নিয়ে কী বলছেন নেতারা?
এখানেই থামেননি দিলীপ। তৃণমূলকে হুমকি দিয়ে তাঁর দাবি, ‘এই তদন্ত চলতে থাকলে দিল্লি নিয়ে যাওয়ার জন্য মমতা বন্দ্যোপাধ্যায়ের কাছে কোনও সাংসদ থাকবে না।’